open-index/open-wikipedia-markdown huggingface dataset:
कम्प्यूटरी सिमुलेशन के सॉफ्टवेयरों की सूची

## मुक्त स्रोत (Open Source)
* ASCEND (open source NLA/DAE modelling environment)
* Computational Infrastructure for Operations Research (free open-source Operations Research code)
* Facsimile - a free, open-source discrete-event simulation/emulation library
* NS2- A popular Open Source network simulator
* OPEN DESIRE Open Source Dynamic-system Simulation
* PDQ (*Pretty Damn Quick*) an open-source computer modeling package
* SimPy an open-source discrete-event simulation package based on Python
* Physics Abstraction Layer - an open source physics simulation package
* Tortuga is a software framework for discrete-event simulation in Java. A Tortuga simulation can be written either as interacting processes or as scheduled events. A Tortuga simulation can have thousands of entities, and can be part of a larger Java system. Tortuga was developed by The MITRE Corporation in 2004/2006. 

## वाणिज्यिक (Commercial)
* Delmia Quest from Dassault Systemes www.3ds.com
* 20-sim modeling and simulation software for bond graphs
* ACSL Advanced Continuous Simulation Language
* AIMMS Mathematical Modeling Software (commercial software, free trial license)। 
* AMESim platform for engineering system simulation. 
* AnyLogic Multimethod simulation modeling tool for business and science.
* Arena 
* Delsi 2.0 - Discrete-event simulation components for .NET 2.0
* Dymola modeling and simulation software based on the Modelica language.
* Enterprise Dynamics
* Extend Simulation Tools
* Flexsim
* Heptane modeling and simulation software for real-time systems
* iGrafx Process - Software for business process modeling and simulation
* Interconnect Driven Server
* Jigrein - Web based simulation (block diagrams, electrical systems, machines)
* Mathematica
* MyM Integrated environment for the development, visualization and application of simulations of dynamic systems.
* Modelica (an open standard for modelling software)
* NetSim - Network simulator for Academics and Research
* OpenEaagles Simulation Framework
* Powersim Software (System Dynamics)
* SimiGon Training and Simulation Software
* SIMUL8 Simulation software for modeling business processes and making risk free decisions. 
* Simulations Plus - Modeling & simulation software for pharmaceutical research
* Simulink from The MathWorks (block diagrams, electrical mechanical systems, machines)
* True-World (modeling & simulation, system dynamics, 3D & 4D)
* Vanguard Software
* VisSim (block diagrams, machines)
* VISSIM (traffic)
* Visual Components
* WITNESS

## इन्हें भी देखें
कम्प्यूटरी सिमुलेशन

श्रेणी:सॉफ्टवेयर
श्रेणी:सिमुलेशन
गलनांक

किसी ठोस पदार्थ का **गलनांक** (या **द्रवणांक** (melting point) वह तापमान होता है जिस पर वह अपनी ठोस अवस्था से पिघलकर द्रव अवस्था में पहुँच जाता है। गलनांक पर ठोस और द्रव प्रावस्था साम्यावथा में होती हैं। जब किसी पदार्थ की अवस्था द्रव से ठोस अवस्था में परिवर्तित होती है तो जिस तापमान पर यह होता है उस तापमान को हिमांक (freezing point) कहा जाता है।

कई पदार्थों में परमशीतल होने की क्षमता होती है, इसलिए हिमांक को किसी पदार्थ की एक विशेष गुण नहीं माना जाता है। इसके विपरीत जब कोई ठोस एक निश्चित तापमान पर ठोस से द्रव अवस्था ग्रहण करता है वह तापमान उस ठोस का गलनांक कहलाता है।

## इन्हें भी देखें
* क्वथनांक (उबाल बिन्दु)

## सन्दर्भ
आगस्त कॉम्त

**आगस्त काँत** (Auguste Comte ; 19 जनवरी 1798 – 5 सितम्बर 1857) एक फ्रांसीसी विचारक थे। वे समाजशास्त्र के संस्थापकों में से एक हैं। ईसी कारण उन्हे समाजशास्त्र के पिता माना जाता है। उन्होने तथ्यवाद (पॉजिटिविज्म) केविचार का प्रतिपादन किया। उनका दार्शनिक प्रणाली तत्कालीन आधुनिक औद्योगिक समाज के लिए उचित राजनीतिक और सामाजिक व्यवस्था को सही करने कि कोशिश कि। व्यावहारिक पहलू कॉत के सभी दार्शनिक और सामाजिक लेखन में दिखाई पड़ता है। कौंप्ट, सैन्ट साइमन से प्रभावित होकर, प्रत्यक्षवाद के अनुशासन को स्थापित किया ताकि फ्रान्स के सामाजिक स्थिति में बदलाव ला सके। काम्ट १९ सदी के प्रमुख, प्रभावशालि विचारक रहे हैं जिन्होने कार्ल मार्क्स, जॉन स्टुअर्ट मिल, जॉर्ज एलियट के विचार को प्रभावित किया है। इनकी समाज विज्ञान और समाज क्रमागत उन्नति के सन्कल्पना ने आने वाले समाज सिद्धांतवादिओ के लिये एक प्रेरनात्मक मंच प्रस्तुत किया है। परिकल्पना और कार्यान्वयन के बीच का समबन्ध काँत की हर सोच में दिखाई पड़ता है, ये हि नहीं, अनुभववाद और तर्कवाद (रेशनलाईज़्म) का समबन्ध समान दुरि पर हमेशा अटल रहे हैं।

## प्रारंभिक जीवन और शिक्षा
आगस्त काँत का जन्म माँटपेलीयर, फ्रांस में हुआ था। Lycée Joffre और माँटपेलीयर विश्वविद्यालय (University of Montpellier) में पढ़ने के बाद, काँत पैरिस के इकोले पॉलीटेक्निक (École Polytechnique) में प्रवेष किये। सन् १८१६ में इकोले पॉलीटेक्निक बँध हो गया था, उसि समय काँत पेरिस में हमेशा के लिये बस गये। वहाँ एक अनिश्चित जीवन को, गणित और इतिहास पत्रकारिता सिखा के प्राप्त किया। वे ज़्यदातर दर्शनशास्र और इतिहास के बारे में पढा करते थे, पर उनकी रूचि उन विचारकों में थी जो मानव समाज में कुछ सामाजिक शांति लाने के लिने रास्ता ढुनड् रहे थे। कॉम्ट ने तीन अवस्थाओं नियम प्रतिपादित किये जो है 1 विज्ञानों का श्रेणीक्रम(Hierarchy of the Sciences),2स्थैतिक एवं गतिशील समाजशास्त्र (Statistics and Dynamic sociology),3 सकारात्मक पद्धति( The Positive Method)|.
Lond lond

## आजीविक जीवन
सन् १८२६ में काँत तथ्यवाद पर कई व्याख्यान निजी दर्शकोँ को दिये, परन्तु अचानक तांत्रिक विकार होने के कारण वे अस्पताल में भर्ती हो गये लेकिन उन्कि पत्नी, कैरोलीन Massin जिस से उन्होनें सन् १८२४ में शादी कि, उनकी मदद से वे जल्द स्वस्थ हो गये। उन्होनें जनवरी सन् १८२९ में अध्यापन फिर से शुरु किया, यह समय उनके जीवन के दूसरे पहलू कि शुरुआत मानी जाती है, जो १३ साल तक था।

## मानवता के लिये धर्म
काँत ने कुछ साल के पश्चात् "मानवता के लिये धर्म" की स्थापना की। इसमे उनकी पत्नी की प्रभावकारिता थी। 

## सन्दर्भ

## बाहरी कड़ियाँ
* Auguste Comte quotes
* Find-A-Grave profile for Auguste Comte
* Positivist Church of Brazil
* Auguste Comte and Positivism
* The Three Cs and the Notion of Progress: Copernicus, Condorcet, Comte by Caspar J M Hewett
* The positive philosophy, Auguste Comte / freely translated and selected by Harriet Martineau Cornell University Library Historical Monographs Collection. {Reprinted by} Cornell University Library Digital Collections or here this book in file
* Some selections from first lecture of *Course of Positive Philosophy*
* Auguste Comte – High Priest of Positivism by Caspar Hewett

श्रेणी:दार्शनिक
श्रेणी:१८५७ में निधन
श्रेणी:विचारक
श्रेणी:१७९८ में जन्में लोग
भागवत

**भागवत** परंपरा, जिसे **भागवतवाद** भी कहा जाता है, एक प्राचीन धार्मिक संप्रदाय को संदर्भित करती है जिसकी उत्पत्ति मथुरा क्षेत्र में हुई थी। आर. सी मजुमदार के अनुसार, विष्णु की ब्राह्मणवादी परंपरा के साथ समन्वय के बाद, भागवतवाद दूसरी शताब्दी ईसा पूर्व तक एक अखिल भारतीय परंपरा बन गया।

## सन्दर्भ

## अग्रिम पठान
* 
*
* 
* 
* 
*
*
* 
* 
*
* 
* *Garuda Pillar of Besnagar*, Archaeological Survey of India, Annual Report (1908–1909). Calcutta: Superintendent of Government Printing, 1912, 129.
* 
* 
* 
* 
* 
* 

श्रेणी:वैष्णव सम्प्रदाय
श्रेणी:भक्ति आन्दोलन
शैलविज्ञान

right|thumb|300px|ज्वालामुखी की धूल के दानों का सूक्ष्मदर्शी से अध्ययन ; (१) ऊपरी चित्र प्लेन-पोलराइज्ड प्रकाश द्वारा, तथा (२) निचले चित्र में क्रॉस-पोलराइज्ड प्रकाश द्वारा ; स्केल-बॉक्स  0.25 mm का है।
**शैलविज्ञान** या **शैलिकी** (Petrology) शैलों का, अर्थात् जिन निश्चित इकाइयों से पृथ्वी न्यूनाधिक निर्मित है उनका, अध्ययन है। 

## परिचय
यद्यपि उल्काओं में हमें पृथ्वी के आभ्यन्तर (Interior) का निर्माण करनेवाले शैलों के सदृश एवं समरूप शैलों के नमूने प्राप्त हो जाते हैं, तो भी जैसा अब तक संभव है, यह अध्ययन पृथ्वी की अभिगम्य पर्पटी (aceessible crust) तक ही सीमित है। इसके अध्ययनक्षेत्र में शैलों की प्राप्ति, आकार, प्रकार, रचना, उत्पत्ति तथा उनका भूतात्विक प्रक्रियाओं एवं इंतिहास से संबंध आ जाते हैं। इस प्रकार शैल विज्ञान भूविज्ञान का आधारभूत भाग है, जिसमें उन सबका अध्ययन है जिनके इतिहास का उद्घाटन करना भूविज्ञान की समस्या है। 

## बाहरी कड़ियाँ
* शैलविज्ञान का पारिभाषा कोश  (अंग्रेजी-हिन्दी)
* ''Atlas of Igneous and metamorphic rocks, minerals, and textures'' Geology Department, University of North Carolina;
* ''Metamorphic Petrology Database (MetPetDB)'' Department of Geology and Geophysics, Louisiana State University;
* ''Petrological Database of the Ocean Floor (PETDB)'' Center for International Earth Science Information Network (CIESIN), Columbia University;

श्रेणी:विज्ञान
जाइलम

[right|thumb|300px|[पत्ती के अनुप्रस्थ काट में जाइलम (8) लाल वृत्तों से दिखाया गया है।]]
**दारु** या **जाइलम** (xylem) पौधों में पाये जाने वाले दो संवहन ऊतको में से एक है (दूसरा संवहन ऊतक फ्लोएम है)। जाइलम एक ऐसा जटिल स्थाई ऊतक है जो संवहन बंडल के अन्दर पाया जाता है। जाइलम जल के संवहन में प्रमुख भूमिका अदा करता है। रसारोहण की क्रिया जाइलम के भीतर से होती है। इसका निर्माण चार प्रकार की कोशिकाओं से हुआ है।
1. वाहिनिकाएँ
2. वाहिकाएं
3. जाइलम तन्तु
4. जाइलम मृदूतक

श्रेणी:वनस्पति विज्ञान
चिकित्सा सूची

आधुनिक युग में मुख्य **चिकित्सा पद्धति** ऐलोपैथिक चिकित्सा को ही माना जाता है। इसके अलावा बहुत सी पद्धतियां प्रचलित हैं, जिन्हें वैकल्पिक चिकित्सा की संज्ञा दी गयी है। निम्न सूची इन्हीं वैकल्पिक चिकित्सा पद्धतियों को गिनाती है:

#एक्यूप्रेशर
#सुजोक एक्यूप्रेशर चिकित्सा
#एक्यूपंक्चर
#आध्यात्मिक चिकित्सा
#जल चिकित्सा
#प्राकृतिक चिकित्सा (नेचुरोपैथी)
#होमियोपैथी
#आयुर्वेद
#सूर्य चिकित्सा
#मेथी चिकित्सा
#नाभि चिकित्सा
#तेल चिकित्सा
#मस्तिष्क शोधन चिकित्सा
#खिंचाव चिकित्सा
#मुद्रा चिकित्सा
#रंग चिकित्सा
# पंचतत्व चिकित्सा
#हास्य चिकित्सा
#अंग-संतुलन चिकित्सा
#स्वर चिकित्सा
#अति तापमान चिकित्सा
#अस्थि चिकित्सा
#आयुर्वेदिक चिकित्सा
#आहार चिकित्सा
#उपवास चिकित्सा
#ऊर्जा चिकित्सा
#श्रीप़काश बरनवाल हीलिंग चिकित्सा
#एपी थेरेपी चिकित्सा
#एलेक्ज़ेंडर पद्धति चिकित्सा
#एस्टोन पैटर्निंग चिकित्सा
#ऑक्सीजन चिकित्सा
#किण्वक चिकित्सा
#घरेलु चिकित्सा
#चुंबकीय चिकित्सा
#चेलेशन चिकित्सा
#जल तंत्रिका चिकित्सा
#ता ची चिकित्सा
#ध्यान चिकित्सा
#ध्वनि चिकित्सा
#निर्देशित कल्पना चिकित्सा
#परावर्ती विज्ञान चिकित्सा
#पुष्प चिकित्सा
#पेशीय चिकित्सा
#प्रकाश चिकित्सा
#प्राकृतिक चिकित्सा
#बायोकैमिक चिकित्सा
#बृहदांत्र सिंचन चिकित्सा
#मनो चिकित्सा
#मनोकायिक चिकित्सा
#मालिश चिकित्सा
#मूत्र चिकित्सा
#यूनानी चिकित्सा
#योग चिकित्सा
#रस चिकित्सा
#रेकी चिकित्सा
#विष मुक्तिकरण चिकित्सा
#शाकाहार चिकित्सा
#सम्मोहन चिकित्सा
#सुई चिकित्सा
#सुगंध चिकित्सा
#स्पर्श चिकित्सा
#हर्बल चिकित्सा
#होम्योपैथी चिकित्सा


## सन्दर्भ
## इन्हें भी देखें
* स्वयंसहायता (Self-help)

## बाहरी कड़ियाँ
* 
चरक सफेद दाग

चिकित्सा पद्धतियाँ

श्रेणी:चिकित्सा पद्धति
श्रेणी:चिकित्सा
काय-चिकित्सा

आयुर्वेद में वर्णित अष्टांग चिकित्सा का एक विभाग है। आधुनिक अर्थ में यह अंग्रेजी के *इन्टर्नल मेडिसिन* (Internal Medicine) का है। चिकित्सा में काय-चिकित्सा और शल्यचिकित्सा नामक दो मुख्य भाग हैं। 

चिकित्‍सा के दृष्टिकोण से आयुर्वेद को आठ अंगों में वर्गीकृत किया गया है। इसे "अष्टांग आयुर्वेद" कहते हैं।
 
1- शल्‍य

2- शालाक्‍य

3- काय चिकित्‍सा

4- भूत विद्या

5- कौमारभृत्‍य

6- अगद तन्‍त्र

7- रसायन

8- बाजीकरण

## इन्हें भी देखें
* शल्यचिकित्सा

## बाहरी कड़ियाँ
* स्वास्थ्य विज्ञान -२ : सर्जरी के सर्जक हम ही हैं!  (भारत का वैज्ञानिक चिन्तन)

श्रेणी:आयुर्वेद
विष्णु खरे

**विष्णु खरे** (4 फरवरी 1940 – 19 सितम्बर 2018) एक भारतीय कवि, अनुवादक, साहित्यकार तथा फ़िल्म समीक्षक, पत्रकार व पटकथा लेखक थे। वे हिन्दी तथा अंग्रेजी दोनों भाषाओं में लिखते थे। वे अंग्रेजी साहित्य को विश्वविद्यालय स्तर पर पढ़ाते थे। उन्होंने साहित्य अकादमी में कार्यक्रम सचिव का भी पद सम्भाल चुके हैं तथा वे हिन्दी दैनिक नवभारत टाइम्स के लखनऊ, जयपुर तथा नई दिल्ली में सम्पादक भी रह चुके थे।
विष्णु खरे का जन्म सन १९४० में छिन्दवारा (MP) में हुआ था 

विष्णु खरे का निधन १९ सितम्बर २०१८ को ब्रेन हैमरेज के फलस्वरूप हो गया।

## कार्य
विष्णु खरे ने पाँच कविता संग्रह प्रकाशित किये जिनमें *पथांतर*  सबसे नया है। उन्होंने आलोचना की पुस्तक "आलोचना की पहली किताब" भी प्रकाशित की। वे हिन्दी, अंग्रेजी, जर्मन तथा अन्य यूरोपीय तथा एशियाई भाषाओं के अनुवादक थे।

## सन्दर्भ

 

श्रेणी:हिन्दी साहित्यकार
श्रेणी:1940 में जन्मे लोग
श्रेणी:२०१८ में निधन
श्रेणी:हिन्दी कवि
अशोक चक्र (प्रतीक)

[right|thumb|200px|अशोक चक्र, जो भारत के राष्ट्र-ध्वज [तिरंगा में स्थित है।]]

सम्राट अशोक के बहुत से शिलालेखों पर प्रायः एक चक्र (पहिया) बना हुआ है। इसे **अशोक चक्र** कहते हैं। यह चक्र धर्मचक्र का प्रतीक है। उदाहरण के लिये सारनाथ स्थित सिंह-चतुर्मुख (लायन कैपिटल) एवं अशोक स्तम्भ पर अशोक चक्र विद्यमान है। भारत के राष्ट्रीय ध्वज में अशोक चक्र को स्थान दिया गया है। 

अशोक चक्र में चौबीस तीलियाँ (स्पोक्स्) हैं वे मनुष्य के अविद्या से दु:ख बारह तीलियां और दु:ख से निर्वाण बारह तीलियां (बुद्धत्व अर्थात् अरहंत) की अवस्थाओं का प्रतिक है।

## इतिहास
अशोक चक्र, सम्राट अशोक के समय से शिल्प कलाओ के माध्यम से अंकित किया गया था। धर्म-चक्र का अर्थ भगवन बुद्ध ने अपने अनेक प्रवचनों में अविद्या से दू:ख तक बारह अवस्थाये और दू:ख से निर्वाण (जन्म-मृत्यु के चक्र से मुक्ति) की बारह अवस्थाये बताई है।

## इन्हें भी देखें
* अशोक चक्र (पदक)
* भारत का राष्ट्र-ध्वज
* भारत के राष्ट्रीय चिन्ह

## बाहरी कड़ियाँ
* For Pictures of the famous original "Lion Capital of Ashoka" preserved at the Sarnath Museum which has been adopted as the "National Emblem of India" and the Ashoka Chakra (Wheel) from which has been placed in the center of the "National Flag of India" - See "lioncapital" from Columbia University Website, New York, USA

चक्र, अशोक
चक्र, अशोक
अशोक चक्र (पदक)

**अशोक चक्र** भारत का शांति के समय दिया जाने वाला सबसे ऊँचा वीरता पदक है। यह सम्मान सैनिकों और असैनिकों को असाधारण वीरता, शूरता या बलिदान के लिए दिया जाता है। यह मरणोपरान्त भी दिया जा सकता है। अशोक चक्र राष्ट्रपति द्वारा प्रदान किया जाता है।

## पदक
अशोक चक्र पदक गोलाकार, दोनों तरफ रिमों के साथ १.३८ इंच (३५.०५२ मिलीमीटर) का व्यास और स्वर्ण-कलई का होता है। इसके अग्रभाग पर तथा केन्द्र में अशोक चक्र की प्रतिकृति उत्कीर्ण होती है जिसके चारों ओर कमल-माला है। इसके पश्चभाग पर हिन्दी और अंग्रेजी दोनों में “अशोक चक्र” शब्द उत्कीर्ण होते हैं। "

## फीता
अशोक चक्र का फीता नारंगी खड़ी लाइन द्वारा दो बराबर भागों में विभाजित हरे रंग का होता है।

## बार
यदि कोई चक्र प्राप्तकर्ता ऐसी वीरता का कार्य पुनः करता है जो उसे चक्र प्राप्त करने के लिए पुनः पात्र बनाता है तो फीते को जोड़े जाने के लिए ऐसे और वीरता के कार्य की पहचान **बार** द्वारा की जाती है जिसके द्वारा चक्र संलग्न हो जाता है और प्रत्येक ऐसे तदनन्तर वीरतापूर्ण कार्य के लिए एक अतिरिक्त बार शामिल किया जाता है। ऐसे प्रत्येक बार के लिए लघुचित्र में चक्र की एक प्रतिकृति, इसे अकेले पहनते समय फीते के साथ शामिल की जाती है।

## अशोक चक्र पदक का इतिहास
अशोक चक्र पदक सम्मान सेना के जवान, आम नागरिक को जीवित या मरणोपरांत दिया जाता है। १९४७ में स्वतंत्रता के बाद से अब तक ९० लोगों को अशोक चक्र सम्‍मान दिए गए हैं। इस सम्मान की स्‍थापना ४ जनवरी १९५२ को हुई थी । प्रारम्भ में  इसका नाम ‘अशोक चक्र, वर्ग-1’ था। सन् १९६७  में इस सम्मान से वर्ग की अनिवार्यता को  हटा दिया गया और इसके समकक्ष तीन सम्मान घोषित किए गए। इनका नामकरण क्रमश ‘अशोक चक्र’, ‘कीर्ति चक्र’ और ‘शौर्य चक्र’ किया गया। १ फरवरी १९९९ से केंद्र सरकार ने अशोक चक्र के लिए १४०० रुपए का मासिक भत्‍ता निर्धारित किया है।

## अशोक चक्र प्राप्तकर्ता

पुरस्कार प्राप्तकर्ताओं की सूची, वर्षवार

## इन्हें भी देखें
* अशोक चक्र (प्रतीक)
* परमवीर चक्र
* महावीर चक्र
* वीर चक्र
* कीर्ति चक्र
* शौर्य चक्र

## सन्दर्भ

चक्र, अशोक
चक्र, अशोक
धर्मचक्र

thumb|धर्मचक्र का एक सरलीकृत रूप|right
[200px|thumb|right|[थाईलैण्ड|थाइलैण्ड के द्वारावती की कला में धर्मचक्र]]

**धर्मचक्र** (, , प्राकृत: 𑀥𑀁𑀫𑀘𑀁𑀓/धंमचंक; शाब्दिक अर्थ: 'धर्म का पहिया') भारतीय संस्कृति में बहुतायत में प्रयोग किया जाने वाला एक प्रतीक है जो चक्र या पहिए के रूप में होता है। यह भारतीय धर्म (हिन्दू पन्थ, बौद्ध पन्थ, जैन पन्थ, सिख पन्थ) में मान्य आठ मंगलों (अष्टमंगल) में से एक है। यह प्रगति और जीवन का प्रतीक भी है। 

बौद्ध पन्थ में धर्मचक्र का विशेष महत्व है। बुद्ध ने सारनाथ में जो प्रथम धर्मोपदेश दिया था उसे *[[धम्मचक्कप्पवत्तनसुत्त|धर्मचक्र प्रवर्तन]]* भी कहा जाता है। आरम्भिक काल से ही प्रायः सभी बौद्ध मन्दिरों, मूर्तियों और शिलालेखों पर धर्मचक्र का प्रयोग अलंकरण (सजावट) के रूप में किया गया मिलता है। वर्तमान में धर्मचक्र बौद्धधर्म का प्रमुख प्रतीक है।

भारत के राष्ट्रीय-ध्वज (तिरंगा-ध्वज) के मध्य की पट्टी में धर्मचक्र अशोक चक्र रखा गया है। यूनिकोड में धर्मचक्र के लिये एक संकेत प्रदान किया गया है और उसका यूनिकोड है - U+2638 (☸).

## इतिहास
चक्र या पहिया भारत में प्राचीनतम काल से प्रयुक्त प्रतीकों में से एक है। सिन्धु घाटी में खुदाई से प्राप्त वस्तुओं पर (विशेष रूप से मुद्राओं पर) प्रायः पहिए का संकेत मिलता है। धौलावीरा से प्राप्त संकेतपट्ट पर दस चिह्न हैं जो अधिकांशतः चक्र से मिलते-जुलते हैं। 
center|thumb|500px|धौलावीरा के उत्तरी द्वार से प्राप्त दस प्रतीक चिह्न
कुछ विद्वानों का मत है कि प्राचीन चक्र, सूर्य का एक प्रतीक है।

## विविध प्रसंगों में धर्मचक्र
### सनातन धर्म में

पुराणों के अनुसार केवल 24 ऋषि ही गायत्री की सम्पूर्ण शक्ति को प्राप्त कर सके। गायत्री मन्त्र के 24 वर्ण इन 24 ऋषियों का प्रतिनिधित्व करते हैं। 

भगवद्गीता के श्लोकों में भी चक्र का उल्लेख हुआ है ( अध्याय 3कर्मयोग , श्लोक संख्या 16 में ।

### बौद्ध धर्म में

धम्मचक्र के आठ पहिये तथागत बुद्ध के बताए हुए अष्टांगिक मार्ग को दर्शाते है।

महात्मा बुद्ध ने अपने शिष्यों (सन्तों) के लिए 24 गुण बताए जो अशोक चक्र के 24 तीलियों के रूप में निरूपित किये गये हैं। 

* सिक्किम के राष्ट्रीय-ध्वज में धर्मचक्र का एक विशेष रूप स्वीकार किया गया है।

### जैन धर्म में
जैन धर्म में चक्र का विशेष महत्व है जो जैन धर्म के 24 तीर्थंकरों का प्रतिनिधित्व करता है.

## चित्रदीर्घा

चित्र:Coat of Arms of Mongolia.svg|मंगोलिया का राजचिह्न जिसमें धर्मचक्र, चिन्तामणि, पद्म आदि हैं।
चित्र:Coat of arms of Sri Lanka.svg|श्रीलंका का राजचिह्न जिसमें सबसे ऊपर नीले रंग में धर्मचक्र है।
चित्र:Flag of India.svg|भारतीय तिरंगा ध्वज जिसके मध्य में अशोक चक्र की २४ तिल्लियाँ हैं।
चित्र:Flag of Sikkim (1967-1975).svg|सिक्किम के भूतपूर्व राज्य का ध्वज में भी धर्मचक्र है।
चित्र:Dharmacakra flag (Thailand).svg|धर्मचक्र ध्वज - जो थाईलैण्ड में बौद्ध धर्म का प्रतीक है।
चित्र:Emblem of Thammasat University.svg|थाइलैण्ड के तम्मसत विश्वविद्यालय की मुद्रा (सील)
चित्र:USAF Religion Pin 3.svg|The insignia for Buddhist chaplains in the United States Armed Forces.
चित्र:Ahimsa.svg|जैन धर्म के अहिंसा के प्रतीक में भी धर्मचक्र विद्यमान है।
चित्र:Dharmachakra Pravartana - National Museum, New Delhi.jpg|धर्मचक्र प्रावर्तना। धर्मचक्र, रिक्त सिंघासन, और बुद्धपाद से अंकित स्तूप का आवरण प्रस्तर-फलक। पहली-दूसरी शताब्दी, आंध्र प्रदेश। राष्ट्रीय संग्रहालय, नयी दिल्ली में स्थित।


## इन्हें भी देखें
* अष्टमंगल
* चक्रवर्ती
* धम्मचक्र प्रवर्तन दिवस

## सन्दर्भ

श्रेणी:बौद्ध धर्म
श्रेणी:प्रतीक
अशोक का सिंहचतुर्मुख स्तम्भशीर्ष

सारनाथ में अशोक ने जो स्तम्भ बनवाया था उसके शीर्ष भाग को **सिंहचतुर्मुख** कहते हैं। इस मूर्ति में चार भारतीय सिंह पीठ-से-पीठ सटाये खड़े हैं। अशोक स्तम्भ अब भी अपने मूल स्थान पर स्थित है किन्तु उसका यह शीर्ष-भाग सारनाथ(वाराणसी) के संग्रहालय में रखा हुआ है। यह सिंहचतुर्मुख स्तम्भशीर्ष ही ईसमे प्रारूप समिति के अध्यक्ष भीमराव अंबेडकर ने इसमे अपनाने में एहम भूमिका निभाई थी    भारत के राष्ट्रीय चिह्न के रूप में स्वीकार किया गया है। इसके आधार के मध्यभाग में अशोक चक्र  को भारत के राष्ट्रीय ध्वज में बीच की सफेद पट्टी में रखा गया है।अधिकांश भारतीय मुद्राओं एवं सिक्कों पर अशोक का सिंहचतुर्मुख रहता है।

## महत्व

## संबंधित मूर्तिकला
सदियों से, अशोक के राजधानी सिंह  ने एक महत्वपूर्ण कलात्मक मॉडल के रूप में कार्य किया गया था और पूरे भारत और उसके बाहर देशों में भी कई कृतियों को प्रेरित किया। मौर्य काल के बाद कई राजवंशों ने मौर्य वंश के महान बौद्ध सम्राट धम्मशोक (सम्राट अशोक) को समर्पित करने के लिए अशोक सिंहों का निर्माण कराया :

## इन्हें भी देखें

* अशोक स्तम्भ
* सारनाथ संग्रहालय
* भारत के राष्ट्रीय प्रतीक
* भारतीय ध्वज
* अशोक चक्र (प्रतीक)

## सन्दर्भ

## बाहरी कड़ियाँ
* For Pictures of the famous original "Lion Capital of Ashoka" preserved at the Sarnath Museum which has been adopted as the "National Emblem of India" and the Ashoka Chakra (Wheel) from which has been placed in the center of the "National Flag of India" - See "lioncapital" from Columbia University Website, New York, USA
* National emblem of India
* National symbols of India
* The State Emblem of India or the National Emblem of India
* “National Insignia”, Embassy of India, Washington D.C., USA
* The National Emblem displayed on the Homepage of Ministry of Home Affairs, Government of India
* The National Emblem displayed on the Homepage of Ministry of Environment & Forests, Government of India

स्तम्भशीर्ष, अशोक का सिंहचतुर्मुख
कुतुबन

इन्हें शेख़ क़ुतुबन के नाम से जाना जाता है। इनका जन्म १५१५ ईस्वी (1515 AD) में हुआ माना जाता है। कुतुबन शेख बुरहान के शिष्य थे और शेरशाह के पिता हुसैन शाह के समकालीन थे।

ये सूफी प्रेम काव्य परम्परा के कवि थे। इनका प्रसिद्ध ग्रंथ **मृगावती** है। इस ग्रंथ में लौकिक प्रेम की आड़ में अलौकिक प्रेम की बडी सुन्दर अभिव्यंजना हुई है। कवि की भाषा अवधी तथा छंद दोहा एवं चौपाई है।
## संबंधित कड़ियाँ
# कुतुबन (wikisource)
# मृगावती (wikisource)
# Category:कुतुबन (wikisource)

श्रेणी:भक्तिकाल के कवि
ओका ऊरी कथा

**ओका ऊरी कथा** प्रेमचंद की कहानी कफ़न पर आधारित एक तेलुगू फ़िल्म थी। सर्वश्रेष्ठ तेलुगू फ़िल्म के राष्ट्रीय पुरस्कार से सम्मानित इस फ़िल्म को १९७७ में मृणाल सेन ने बनाया था। 

श्रेणी:तेलुगू फ़िल्में
कुली

* कुली एक फ़िल्म का नाम जो 1983 में बनी।
* कुली वे मज़दूर जो यात्रियों का सामान ढ़ोने का काम करते हैं।
देवदास (1935 फ़िल्म)

**देवदास** 1935 में बनी हिन्दी भाषा की फिल्म है।
## संक्षेप

## चरित्र
## मुख्य कलाकार
* कुन्दन लाल सहगल

## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## संबंधित कड़ियाँ
उपन्यास
# देवदास हिन्दी उपन्यास शरतचन्द्र चट्टोपाध्याय लिखित
चलचित्र
# देवदास (1935 फ़िल्म) कुन्दन लाल सहगल अभिनीत
# देवदास (1955 फ़िल्म) दिलीप कुमार, वैजयन्ती माला अभिनीत
# देवदास (2002 फ़िल्म) शाहरुख़ ख़ान, माधुरी दीक्षित, ऐश्वर्या राय अभिनीत
## बाहरी कडियाँ
* 

श्रेणी:1935 में बनी हिन्दी फ़िल्म
नागरी एवं भारतीय भाषाएँ

विनोबा जी की मान्यता थी कि-

- **सभी भारतीय भाषाओं के लिए देवनागरी का प्रयोग हो, इससे राष्ट्रीय एकता और अन्तरराष्ट्रीय सद्भाव लाने में सहायता मिलेगी।**

विनोबा जी राष्ट्र संत थे। वे सभी के अभ्युदय की कामना करते थे। सर्वोदय आंदोलन का उद्देश्य भी यही था। वे न किसी पार्टी के थे न किसी प्रदेश के, वे तो भारत के थे मानवता के थे। आजीवन उन्होंने स्वयं को सर्वाभ्युदय में लगाए रखा। उनके कार्य सब के हित के लिए होते थे लिपि के बारे में भी उनके विचार सर्वहित से प्रेरित हैं।

## बिनोबा - अनेक भाषा और लिपियों के ज्ञाता

विनोबा जी देश विदेश की अनेक भाषाएं और लिपियां जानते थे। चीनी जापानी जैसी लिपियों का भी उन्होंने अध्ययन किया था। इसी भाषा और लिपियों के व्यामोह में उनकी आंखें कमजोर हो गईं। अन्त में वे इस निष्कर्ष पर पहुंचे कि सभी भाषाओं को एक सामान्य लिपि में लिखा जाए इससे विविध भाषाओं के ज्ञान विज्ञान का भंडार मानव को अल्प प्रयास में ही प्राप्त हो जायेगा 1972 में उन्होंने लिखा था कि-

‘इन दिनों मेरा एक फैड है। मैं नागरी लिपि पर जोर दे रहा हूं। मेरा अधिक ध्यान नागरी लिपि को लेकर चल रहा है। नागरी लिपि हिन्दुस्तान की सब भाषाओं के लिए चले तो हम सब लोग बिल्कुल नजदीक आ जायेंगे। खासतौर से दक्षिण की भाषाओं को नागरी लिपि का लाभ होगा। वहां की चार भाषाएं अत्यन्त नजदीक हैं। उनमें संस्कृत शब्दों के अलावा उनके अपने जो प्रान्तीय शब्द हैं, तेलुगु, कन्नड़ और मलयालम के उनमें बहुत से शब्द समान हैं। वे शब्द नागरी लिपि में अगर आ जाते हैं तो दक्षिण की चारों भाषाओं के लोग चारों भाषाएं 15 दिन में सीख सकते हैं। इतना आसान हो जायेगा इसके बाद।‘

‘भिन्न-भिन्न लिपि सीखने में हर एक की अपनी-अपनी परिस्थिति आड़े आती हैं। मैंने हिम्मत की, हिन्दुस्तान की हर एक लिपि का अध्ययन किया। परिणाम में विचार आया कि दूसरी लिपियां चलें उसका मैं विरोध नहीं करता। मैं तो चाहता हूं वे भी चलें और नागरी भी चले। मैं बैंगलोर की जेल में था वहां डेढ़ दो साल रहा। वहां मैंने दक्षिण भारत की चार भाषाएं सीखना एकदम शुरू किया। जेल में विभिन्न भाषाओं के लोग थे। तो किसी ने मुझसे पूछा विनोबा जी, आप चार भाषाएं एकदम से क्यों सीख रहे हैं। मैंने कहा- पांच नहीं हैं इसलिए अगर पांच होतीं तो पांच ही सीखता। चार ही हैं इसलिए चार ही सीख रहा हूं। मैंने देखा कि उन भाषाओं में अत्यंत समानता है। केवल लिपि के कारण ही वे परस्पर टूटी हैं एक नहीं बन पा रही हैं।‘

श्रेणी:लिपि
अम्बिका प्रसाद दिव्य

thumb|right|200px|अम्बिका प्रसाद दिव्य श्री अम्बिका प्रसाद दिव्य (१६ मार्च १९०७ - ५ सितम्बर १९८६) शिक्षाविद और हिन्दी साहित्यकार थे। उनका जन्म अजयगढ़ पन्ना के सुसंस्कृत कायस्थ परिवार में हुआ था। हिन्दी में स्नातकोत्तर और साहित्यरत्न उपाधि प्राप्त करने के बाद उन्होंने मध्य प्रदेश के शिक्षा विभाग में सेवा कार्य प्रारंभ किया और प्राचार्य पद से सेवा निवृत हुए। वे अँग्रेजी, संस्कृत, रूसी, फारसी, उर्दू भाषाओं के जानकार और बहुमुखी प्रतिभा के धनी थे। ५ सितम्बर १९८६ ई. को शिक्षक दिवस समारोह में भाग लेते हुए हृदय-गति रुक जाने से उनका देहावसान हो गया। दिव्य जी के उपन्यासों का केन्द्र बिन्दु बुन्देलखंड अथवा बुन्देले नायक हैं। बेल कली, पन्ना नरेश अमान सिंह, जय दुर्ग का रंग महल, अजयगढ़, सती का पत्थर, गठौरा का युद्ध, बुन्देलखण्ड का महाभारत, पीताद्रे का राजकुमारी, रानी दुर्गावती तथा निमिया की पृष्ठभूमि बुन्देलखंड का जनजीवन है। दिव्य जी का पद्य साहित्य मैथिली शरण गुप्त, नाटक साहित्य रामकुमार वर्मा तथा उपन्यास साहित्य वृंदावन लाल वर्मा जैसे शीर्ष साहित्यकारों के सन्निकट हैं।
## प्रकाशित कृतियाँ
**उपन्यास**- खजुराहो की अतिरुपा, प्रीताद्रि की राजकुमारी, काला भौंरा, योगी राजा, सती का पत्थर, फजल का मकबरा, जूठी पातर, जयदुर्ग का राजमहल, असीम का सीमा, प्रेमी तपस्वी आदि प्रसिद्ध ऐतिहासिक उपन्यासों की रचना की। निमिया, मनोवेदना तथा बेलकली। 

**महाकाव्य तथा कविता संग्रह**- गाँधी पारायण, अंतर्जगत, रामदपंण, खजुराहो की रानी, दिव्य दोहावली, पावस, पिपासा, स्रोतस्विनी, पश्यन्ति, चेतयन्ति, अनन्यमनसा, विचिन्तयंति तथा भारतगीत। 

**नाटक**- लंकेश्वर, भोजनन्दन कंस, निर्वाण पथ, तीन पग, कामधेनु, सूत्रपात, चरण चिह्न, प्रलय का बीज, रुपक सरिता, रुपक मंजरी, फूटी आँखे, भारत माता तथा झाँसी की रानी।

**निबंध**- दीपक सरिता, निबंध विविधा, हमारी चित्रकला, लोकोक्तिसागर

**इतिहास**- बुन्देलखण्ड चित्रावली, खजुराहो चित्रावली

## सम्मान पुरस्कार
उनकी रचनाएँ निबन्ध विविधा, दीप सरिता और हमारी चित्रकला मध्य प्रदेश शासन के छत्रसाल पुरस्कार द्वारा सम्मानित हैं। वीमेन ऑफ़ खजुराहो अंग्रेजी की सुप्रसिद्ध रचना है। उन्हें १९६० में आदर्श प्राचार्य के रूप में भी सम्मानित किया गया था। दिव्य जी का अभिनन्दन ग्रन्थ प्रकाश्य है। उनकी स्मृति में साहित्य सदन भोपाल द्वारा अखिल भारतीय अम्बिकाप्रसाद दिव्य स्मृति प्रतिष्ठा पुरस्कार से प्रति वर्ष तीन साहित्यकारों को पुरस्कृत किया जाता है।

साहित्य एवं शिक्षा के क्षेत्र में उन्हें भारत के प्रथम राष्ट्रपति डॉ॰ राजेंद्र प्रसाद ने राष्ट्रपति पुरुस्कार से भी सम्मानित किया है, बुंदेलखंड के गौरव के नाम से प्रसिद्ध दिव्या जी बुन्देल्कंद के प्रथम राष्ट्रपति पुरुस्कार समान्नित व्यक्ति थे 
## सन्दर्भ

श्रेणी:हिन्दी उपन्यासकार
श्रेणी:हिन्दी नाटककार
श्रेणी:हिन्दी कवि
आखिर ऐसा क्या कह दिया मैंने

**आखिर ऐसा क्या कह दिया मैंने** वैद्यनाथ मिश्र उर्फ़ नागार्जुन की रचना है। इसका प्रकाशन वाणी प्रकाशन पर १९९९ में हुआ।
## सारांश
यह एक कविता संग्रह है जिसमें उनका प्रकृति प्रेम उल्लेखित किया गया है।
## बाहरी कड़ियाँ
* भारतीय साहित्य संग्रह पर आखिर ऐसा क्या कह दिया मैंने
नयी पौध

**नयी पौध** नागार्जुन की एक उपन्यास है। यह गाँव के बड़े-बुज़ुर्गों द्वारा बेमेल शादी के विरोध में युवाओं के उठ खड़े होने की कहानी है जिसे आलोचकों ने काफ़ी सराहा है।

## सन्दर्भ
गतिकीय तन्त्र

thumb|BBPS|350px|चक्र
thumb|BBPS|350px| द्विभाजन आरेख
**गतिकीय तन्त्र** (Dynamical system) ऐसी प्रक्रिया या गणितीय मॉडल जिसमें निहित चरों (स्टेट्स या अवस्थाएं) का मान समय पर निर्भर करता है तथा जिसमें निम्नलिखित दो गुण होते हैं:

* **कारण-कार्य** (causal) : भविष्य की अवस्थाएँ (चरों के मान) केवल वर्तमान ए॰ं भूत अवस्थाओं के उपर निर्भर हों।

* **निर्धर्णीय** (डिटरमिनिस्टिक) : भविष्य के किसी भी क्षण पर चरों का मान ए॰ और केवल ए॰ हो।

स्पष्टतः अप्रत्याशित (stochastic) तन्त्र व प्रायिकता (probability) पर आधारित तन्त्र गतिकीय तन्त्र की परिभाषा में नहीं आते। गणित, भौतिकी ए॰ं प्रौद्योगिकी में गतिकीय तन्त्र का कांसेप्ट बहुत ही उपयोगी है। 

## इन्हें भी देखें
* तन्त्र गतिकी (System dynamics)
* तन्त्र सिद्धान्त (Systems theory)

## बाहरी कड़ियाँ
* Bouncing Ball
* Mechanical Strings
* Swinging Atwood's Machine (SAM)
* A collection of dynamic and non-linear system models and demo applets (in Monash University's Virtual Lab)
* Arxiv preprint server has daily submissions of (non-refereed) manuscripts in dynamical systems.
* DSWeb provides up-to-date information on dynamical systems and its applications.
* Encyclopedia of dynamical systems A part of Scholarpedia — peer reviewed and written by invited experts.
* Nonlinear Dynamics. Models of bifurcation and chaos by Elmer G. Wiens
* Oliver Knill has a series of examples of dynamical systems with explanations and interactive controls.
* Sci.Nonlinear FAQ 2.0 (Sept 2003) provides definitions, explanations and resources related to nonlinear science

;Online books or lecture notes:
* Geometrical theory of dynamical systems. Nils Berglund's lecture notes for a course at ETH at the advanced undergraduate level.
* Dynamical systems. George D. Birkhoff's 1927 book already takes a modern approach to dynamical systems. 
* Chaos: classical and quantum. An introduction to dynamical systems from the periodic orbit point of view.
* Modeling Dynamic Systems. An introduction to the development of mathematical models of dynamic systems.
* Learning Dynamical Systems. Tutorial on learning dynamical systems.
* Ordinary Differential Equations and Dynamical Systems. Lecture notes by Gerald Teschl

;Simulation software based on Dynamical Systems approach:
* FyDiK

श्रेणी:तन्त्र सिद्धान्त
श्रेणी:गणितीय और मात्रिक विधियाँ (अर्थशास्त्र)
*
श्रेणी:तंत्र
अम्बिकाप्रसाद दिव्य स्मृति प्रतिष्ठा पुरस्कार

thumb|right|165px|द्विव्य पुरस्कार का प्रतीक चिह्नअम्बिकाप्रसाद दिव्य स्मृति प्रतिष्ठा पुरस्कार (संक्षेप में दिव्य पुरस्कार) साठ महत्वपूर्ण ग्रंथों के सर्जक, यशस्वी उपन्यासकार, कवि, एवं चित्रकार, स्व.अम्बिका प्रसाद दिव्य की स्मृति में १९९७ से दिये जा रहे हैं। इसके लिए साहित्य की सभी विधाओं में, साहित्यिक पत्रिकाओं सहित दिव्य पुरस्कारों एवं दिव्य रजत अलंकरणों के लिए पुस्तकें आमेंत्रित की जाती हैं। उपन्यास विधा हेतु पाँच हजार, कहानी, कविता नाटक, व्यंग्य, पत्रकारिता एवं बाल साहित्य की पुस्तकों पर इक्कीस सौ रूपये के पुरस्कार प्रदान किये जाते हैं। साहित्यिक पत्रिकाओं सहित साहित्य की अन्य श्रेष्ठ कृतियों पर दिव्य रजत अलंकरण प्रदान किए जाते हैं। ये पुरस्कार साहित्य सदन -अखिल भारतीय अम्बिका प्रसाद दिव्य स्मृति समारोह द्वारा प्रदान किए जाते हैं।

## सन्दर्भ

श्रेणी:साहित्य पुरस्कार
मल्लिका साराभाई

200px|अंगूठाकार|दाएँ|मल्लिका साराभाई
**मल्लिका साराभाई** (1954 -) एक मशहूर कूचिपूडि, भरतनाट्यम् नर्तकी, मन्च अभिनेत्री, निदेशक और एक सामाजिक कार्यकर्ता है। 

मल्लिका, नर्तकी मृणालिनी साराभाई और प्रमुख अंतरिक्ष वैज्ञानिक विक्रम साराभाई की बेटी है। 
समानांतर सिनेमा से अपने फिल्मी जीवन की शुरुआत की। मल्लिका ने पीटर ब्रुक के नाटक महाभारत में द्रोपदी की भूमिका निभाई। इस नाटक पर बाद मै फिल्म भी बनी। मल्लिका, दर्पणा अकादमी ऑफ आर्टस् (अहमदाबाद) की निदेशक भी है। 

मल्लिका साराभाई ने भारत और विदेश के प्रमुख महोत्सवो मै भाग लिया है। मल्लिका साराभाई ने हर्ष मन्दर की किताब पर आधारित अनसुनी नाटक की पटकथा भी लिखी है। अनसुनी का हिन्दी अनुवाद रंगमंच निदेशक अरविन्द गौड़ ने किया। 

श्रेणी:नृत्य
श्रेणी:अभिनेत्री
श्रेणी:1954 में जन्मे लोग
श्रेणी:जीवित लोग
राम गोपाल बजाज

राम गोपाल बजाज-भारतीय रंगमंच निदेशक, हिन्दी फिल्म अभिनेता और नेशनल स्कूल ऑफ ड्रामा के पूर्व निदेशक है।
राम गोपाल बजाज को 1996 में थिएटर में उनके योगदान के लिए पद्मश्री और 2003 में संगीत नाटक अकादमी पुरस्कार से सम्मानित किया गया है।

ऊन्होने नेशनल स्कूल ऑफ ड्रामा के साथ कई नाटकों का निर्देशन किया। सूर्य की अन्तिम किरण से, सूर्य की पहली किरण तक (1974), जयशंकर प्रसाद की स्कंदगुप्त(1977), केदे हेयात (1989),मोहन राकेश का आश़ाड् का एक दिन (1992) प्रमुख है। राम गोपाल बजाज ने गिरीश कर्नाड के रक्त् कल्याण (Taledanda) का हिन्दी अनुवाद भी किया है। जिसका निर्देशन इब्राहीम अलकाजी ने नेशनल स्कूल ऑफ ड्रामा (१९९२) और अरविन्द गौड़ ने अस्मिता नाट्य संस्था (१९९५) के लिये किया।

उन्होंने उत्सव (1984) और गोधूलि (1977) जैसी कला फिल्मों में एक सहायक निर्देशक के रूप मैं काम भी किया और बाद में मासूम (1983), मिर्च मसाला (1985), चांदनी (1989) परजानिया, गुरु जैसी फिल्मों मैं काम किया। वह वर्तमान में नेशनल स्कूल ऑफ ड्रामा, नई दिल्ली की अकादमिक परिषद के एक सदस्य है।

## सन्दर्भ
तुल्य परिपथ

thumb|right|एक वास्तविक धारा स्रोत (करेंट सोर्स) का तुल्य परिपथ

किसी तन्त्र या युक्ति के गणितीय मॉडल को जब किसी विद्युत परिपथ के रूप में निरुपित किया जाता है तो इस विद्युत परिपथ को **तुल्य परिपथ** (equivalent circuit) कहते हैं। उदाहरण के लिये किसी बैटरी को एक आदर्श वोल्टेज स्रोत एवं एक प्रतिरोध के श्रेणीक्रम (सिरीज) संयोजन के रूप में प्रदर्शित किया जा सकता है। इसी तरह समान्तर क्रम (पैरेलेल) में जुड़े कई प्रतिरोधों के स्थान पर एक ही प्रतिरोध लगाया जा सकता है जो परिपथ से उतनी ही धारा ले जो समान्तर क्रम में जुडे सभी प्रतिरोध मिलकर लेते हैं।

thumb|220px|समान्तर क्रम में जुड़े '''n''' प्रतिरोधों का तुल्य प्रतिरोध

{1 \over R_z}={1 \over R_1}+{1 \over R_2}+{1 \over R_3}+ ... +{1 \over R_n}

वैसे तो यांत्रिक या किसी अन्य प्रकार के तन्त्र को तुल्य परिपथ के रूप में प्रदर्शित किया जा सकता है किन्तु प्रायः विद्युत उपकरणों एवं युक्तियों (यथा, बैटरी, डी-सी मोटर, इन्डक्शन मोटर, ट्रान्समिशन लाइन, ट्रान्सफार्मर, ट्रान्जिस्टर, ऑप-एम्प आदि) को तुल्य परिपथ के रूप में व्यक्त किया जाता है। तुल्य परिपथ का उपयोग विभिन्न स्थितियों में इन युक्तियों के व्यवहार ज्ञात करने के लिये एवं किसी विशाल एवं जटिल विद्युत तन्त्र का विश्लेषण करने के लिये किया जाता है।

## उदाहरण
स्पीकर एक विद्युत-ध्वनि (एलेक्ट्रो-एकाउस्टिक) युक्ति है। इसमें विद्युतधारा प्रवाहित कराने पर इसकी कुण्डलियों द्वारा विद्युत-चुम्बकीय बल उत्पन्न किया जाता है जो डायाफ्राम को तेजी से आगे-पीछे चलाता है। इससे उसके सम्पर्क में आने वाली वायु पर परिवर्ती बल लगता है और ध्वनि उत्पन्न होती है। 

किसी स्पीकर के कार्य को एक तुल्य विद्युत परिपथ द्वारा निरुपित किया जा सकता है। ऐसा परिपथ अनेक कार्योंके लिये बहुत उपयोगी होगा।

## इन्हें भी देखें
* स्टार-डेल्टा परिवर्तन

## बाहरी कड़ियाँ
* तुल्य परिपथ के कांसेप्ट का उद्भव एवं विकास

श्रेणी:विद्युत
श्रेणी:मॉडल
१९ दिसम्बर

**19 दिसम्बर** ग्रेगोरी कैलंडर के अनुसार वर्ष का 353वॉ (लीप वर्ष में 354 वॉ) दिन है। साल में अभी और 12 दिन बाकी हैं।

## प्रमुख घटनाएँ
* 1924 - जर्मन सीरियल किलर फ्रिट्ज हार्मैन को हत्या की एक श्रृंखला के लिए मौत की सजा सुनाई गई। 
* 1927 - भारत के ३ क्रान्तिकारियों पण्डित राम प्रसाद 'बिस्मिल', अशफाक उल्ला खाँ व ठाकुर रोशन सिंह को ब्रिटिश सरकार ने फाँसी पर लटका कर मार दिया।
*1927 - उत्तर प्रदेश ऑटोमोबाइल संघ की स्थापना हुयी।
* 1961 - गोवा स्वतन्त्र हुआ।
* 1983 - ब्राजील के शहर रियो दी जेनेरियो से फुटबॉल के फीफा विश्व कप की चोरी हो गई।
*1984 - चीन एवं ब्रिटेन के मध्य 1997 तक हांगकांग चीन के वापस करने संबंघी समझौते पर हस्ताक्षर।
*1984 - भोपाल गैस शताव्दी में 2500 लोगों की मौत।
*1154 - किंग हेनरी द्वितीय इंग्लैंड के सम्राट बने।
*1842 - अमेरिका ने हवाई को प्रांत के रूप में मान्यता दी।
*1999 - 443 वर्षों तक पुर्तग़ाली उपनिवेश में रहने के बाद मकाऊ का चीन को हस्तांतरण।
*2000 - आस्ट्रेलिया ने वेस्टइंडीज को हराकर लगातार 13वां टेस्ट मैच जीता।
*2007 - टाइम पत्रिका ने रूस के राष्ट्रपति ब्लादिमीर पुतिन को पर्सन आफ़ द ईयर के ख़िताब से नवाजा।
*2006 - शैलजा आचार्य को नेपाल ने अपना भारत में नया राजदूत नियुक्त किया।
*2012 - पार्क ग्युन हे दक्षिण कोरिया की पहली महिला राष्ट्रपति बनी।

## जन्म

* 1897 - मार्टिन लूथर किंग सीनियर मानवाधिकारों के लिए आजिवन संघर्ष करने वाले अमेरिकि नेता।
* 1934 - प्रतिभा देवी सिंह पाटिल, भारत की प्रथम महिला राष्ट्रपति।
* 1974 – रिकी पोंटिंग - ऑस्ट्रेलिया के क्रिकेट खिलाड़ी एवं कप्तान
* 1974 – जेक प्लमर - अमरीकन फुटबॉल के खिलाड़ी
* 1980 - जेक गाइलनहाल - अमरीकन अभिनेता

## निधन

* 1927 - पण्डित राम प्रसाद 'बिस्मिल' - गोरखपुर जेल में फाँसी
* 1927 - ठाकुर रोशन सिंह - इलाहाबाद की मलाका (नैनी) जेल में फाँसी
* 1927 - अशफाक उल्ला खाँ - फैज़ाबाद जेल में फाँसी
* 

## बाहरी कड़ियाँ
* बीबीसी पर यह दिन

श्रेणी:दिसंबर
विद्युत परिपथ

right|thumb|एक सरल विद्युत परिपथ जो एक वोल्टेज स्रोत एवं एक प्रतिरोध से मिलकर बना है
right|thumb|300px|ब्रेडबोर्ड के ऊपर बनाया गया एक सरल परिपथ (मल्टीवाइव्रेटर)
विद्युत अवयवों (वोल्टेज स्रोत, प्रतिरोध, प्रेरकत्व, संधारित्र एवं कुंजियों आदि) एवं विद्युतयांत्रिक अवयवों (स्विच, मोटर, स्पीकर आदि) का परस्पर संयोजन **विद्युत परिपथ** (electric circuit) अथवा **विद्युत नेटवर्क** (electrical network) कहलाता है। 

विद्युत परिपथ बहुत विशाल क्षेत्र में फैले हो सकते हैं; जैसे-विद्युत-शक्ति के उत्पादन, ट्रान्समिसन, वितरण एवं उपभोग का नेटवर्क। बहुत से विद्युत परिपथ प्राय: प्रिन्टेड सर्किट बोर्डों पर संजोये जाते हैं। विद्युत परिपथ अत्यन्त लघु आकार के भी हो सकते हैं; जैसे एकीकृत परिपथ।

जब किसी परिपथ में डायोड, ट्रान्जिस्टर या आईसी आदि लगे होते हैं तो उसे एलेक्ट्रॉनिक परिपथ भी कहा जाता है जो कि विद्युत परिपथ का ही एक रूप है। 

विद्युत परिपथ को परिपथ आरेख (सर्किट डायग्राम) के द्वारा प्रदर्शित किया जाता है।

प्रायः एक या अधिक *बन्द* लूप वाले नेटवर्क ही विद्युत परिपथ कहलाते हैं।

## परिपथ सम्बन्धी प्रमुख नियम
* किरचॉफ के परिपथ के नियम
* ओम का नियम
* अध्यारोपण का सिद्धान्त (सुपरपोजिशन थिअरम्)
* थेवेनिन का प्रमेय
* नॉर्टन का प्रमेय
* स्टार-डेल्टा परिवर्तन

## परिपथ विश्लेषण या नेटवर्क विश्लेषण (Circuit analysis or Network analysis)

परिपथ सम्बन्धी नियमों एवं प्रमेयों का उपयोग करते हुए मानवी रीति (मनुअली) से परिपथ के विभिन्न नोडों का वोल्टेज या विभिन्न शाखाओं की धारा ज्ञात की जा सकती है। किन्तु जटिल एवं बहुत से अवयवों वाले परिपथ का विश्लेषण आजकल कम्प्यूटर प्रोग्रामों की सहायता से किया जाता है। इसे परिपथ सिमुलेशन या सर्किट सिमुलेशन कहते हैं। इसके लिये पीस्पाइस (PSpice), पीसिम (PSIM), सिमूलिंक (Simulink), साईकॉस, सेबर, **gEDA**, EMTP आदि सॉफ्टवेयरों का प्रयोग किया जाता है।

## कुछ प्रसिद्ध परिपथ
right|thumb|300px|एक फेजी ब्रिज रेक्टिफायर
* श्रेणीक्रम परिपथ, समान्तर परिपथ

* **पैसिव फिल्टर** - RC फिल्टर, LC फिल्टर, एलिप्टिक फिल्टर , चेविशेव फिल्टर आदि

* **ऐक्टिव फिल्टर** - सालेन-की (Sallen–Key) संरचना, स्टेट-वैरिएबल फिल्टर, वीन नॉच फिल्टर आदि

* **ब्रिज परिपथ** - ह्वीटस्टोन ब्रिज, मैक्सवेल ब्रिज, आदि

* **[[इलेक्ट्रानिक परिपथ]]** - धारा दर्पण, भेद प्रवर्धक, संक्रियात्मक प्रवर्धक, इन्स्ट्रुमेन्टेशन प्रवर्धक, वोल्टेज रेगुलेटर, रिफरेन्स आदि

* **[[शक्ति एलेक्ट्रॉनिकी|शक्ति इलेक्टानिकी]] के परिपथ** - ऋजुकारी ब्रिज, जोन्स चॉपर, बक कन्वर्टर, बूस्ट कन्वर्टर, बक-बूस्ट कन्वर्टर, ब्रिज इन्वर्टर, आदि

* **संचार के परिपथ** - ऐम्प्लित्युड मॉडुलेशन, फ्रेक्वेन्सी मॉडुलेशन, डिटेक्टर परिपथ, पीएलएल आदि

## इन्हें भी देखें
right|thumb|300px|ऑपरेशनल ऐम्प्लिफायर का एक सरल परिपथ
* एकीकृत परिपथ (*एप* या आइसी)
* संकर एकीकृत परिपथ
* अंकीय परिपथ (डिजिटल सर्किट)
* अनुरूप परिपथ (एनालॉग सर्किट)
* तुल्य परिपथ
* परिपथ आरेख (सर्किट डायग्राम]]
* परिपथ विश्लेषण
* परिपथ डिजाइन
* परिपथ सिमुलेशन

श्रेणी:विद्युत
अध्यारोपण प्रमेय

**अध्यारोपण प्रमेय** (superposition theorem) सभी रेखीय तन्त्रों पर लागू होता है।

उदाहरण के लिए, यदि किसी एक आवेश पर एक से अधिक आवेश कुलंबी बल लगाते हैं तो उस आवेश पर लगने वाला कुल कुलंबी बल उन सभी आवेशों के स्वतंत्र रूप से लगाए गए कुलंबी बल के सदिश योगफल के बराबर होता है।

विद्युत परिपथों के लिये अध्यारोपण के सिद्धान्त के अनुसार किसी रेखीय परिपथ के किसी शाखा में कुल धारा का मान प्रत्येक स्रोत द्वारा, अकेले कार्य करते हुए, उस शाखा में प्रवाहित धाराओं के बीजगणितीय योग के बराबर होती है।

किसी एक स्रोत का योगदान निकालने के लिये अन्य स्रोतों को *निष्क्रिय* करना आवश्यक है। इसके लिये -
# सभी अन्य वोल्टता स्रोतों को शॉर्ट करना पड़ता है **(V=0)**, तथा
# सभी धारा श्रोतों को खोल देना (ओपेन) पड़ता है **(I=0)**।        

## महत्त्व
अध्यारोपण का सिद्धान्त परिपथ विश्लेषण में बहुत उपयोगी है। इसकी सहायता से किसी भी जटिल (किन्तु रेखीय) परिपथ को अत्यन्त सरल तुल्य थेवेनिन या तुल्य नॉर्टन परिपथ में बदला जा सकता है। किन्तु ध्यान रहे कि अरेखीय परिपथों में इसका प्रयोग नहीं किया जा सकता।

## सन्दर्भ

## इन्हें भी देखें
*अध्यारोपण सिद्धान्त
वीरेन डंगवाल

**वीरेन डंगवाल** (५ अगस्त १९४७ - २८ सितंबर २०१५) साहित्य अकादमी द्वारा पुरस्कृत हिन्दी कवि थे। उनका जन्म कीर्तिनगर, टेहरी गढ़वाल, उत्तराखंड में हुआ। उनकी माँ एक मिलनसार धर्मपरायण गृहणी थीं और पिता स्वर्गीय रघुनन्दन प्रसाद डंगवाल प्रदेश सरकार में कमिश्नरी के प्रथम श्रेणी अधिकारी। उनकी रुचि कविताओं कहानियों दोनों में रही है। उन्होंने मुजफ्फरनगर, सहारनपुर, कानपुर, बरेली, नैनीताल और अन्त में इलाहाबाद विश्वविद्यालय से शिक्षा प्राप्त की। उन्होंने १९६८ में इलाहाबाद विश्वविद्यालय से एम॰ए॰ और तत्पश्चात डी॰फिल की डिग्रियाँ प्राप्त की।

वीरेन १९७१ से बरेली कॉलेज में हिन्दी के अध्यापक रहे। साथ ही शौकिया पत्रकार भी। पत्नी रीता भी शिक्षक। स्थाई रूप से बरेली के निवासी। अंतिम दिनों में स्वास्थ्य संबंधी कारणों से दिल्ली में रहना पड़ा और २८ सितम्बर २०१५ को ६८ साल की उम्र में बरेली में देहांत हुआ।

## साहित्य यात्रा
बाईस साल की उम्र में उन्होनें पहली रचना, एक कविता, लिखी और फिर देश की तमाम स्तरीय साहित्यिक पत्र पत्रिकाओं में लगातार छपते रहे। उन्होनें १९७०-७५ के बीच ही हिन्दी जगत में खासी शोहरत हासिल कर ली थी। विश्व-कविता से उन्होंने पाब्लो नेरूदा, बर्टोल्ट ब्रेख्त, वास्को पोपा, मीरोस्लाव होलुब, तदेऊश रोजेविच और नाज़िम हिकमत के अपनी विशिष्ट शैली में कुछ दुर्लभ अनुवाद भी किए हैं। उनकी ख़ुद की कविताओं का भाषान्तर बाँग्ला, मराठी, पंजाबी, अंग्रेज़ी, मलयालम और ओड़िया जैसी भाषाओं में प्रकाशित हुआ है। 

वीरेन डंगवाल का पहला कविता संग्रह ४३ वर्ष की उम्र में आया। *इसी दुनिया में* नामक इस संकलन को रघुवीर सहाय स्मृति पुरस्कार (१९९२) तथा श्रीकान्त वर्मा स्मृति पुरस्कार (१९९३) से नवाज़ा गया। दूसरा संकलन 'दुष्चक्र में सृष्टा' २००२ में आया और इसी वर्ष उन्हें 'शमशेर सम्मान' भी दिया गया। दूसरे ही संकलन के लिए उन्हें २००४ का साहित्य अकादमी पुरस्कार भी दिया गया। उन्हें हिन्दी कविता की नई पीढ़ी के सबसे चहेते और आदर्श कवियों में माना जाता है। समालोचकों के अनुसार, उनमें नागार्जुन और त्रिलोचन का-सा विरल लोकतत्व, निराला का सजग फक्कड़पन और मुक्तिबोध की बेचैनी और बौद्धिकता एक साथ मौजूद है।

## पत्रकारिता
वे शौकिया तैर पर पत्रकारिता से भी जुड़े रहे थे और एक लंबे अरसे तक अमर उजाला के ग्रुप सलाहकार और बरेली के स्थानीय संपादक रहे। वर्ष २००९ में एक विवाद के चलते उन्होंने इस पद से इस्तीफा दे दिया था।

## प्रमुख रचनायें

**इसी दुनिया में*
**दुष्चक्र में स्रष्टा*
**कवि ने कहा*
**स्याही ताल*

## पुरस्कार और सम्मान
* साहित्य अकादमी पुरस्कार (२००४)
* शमशेर सम्मान (२००२)
* श्रीकान्त वर्मा स्मृति पुरस्कार (१९९३)
* रघुवीर सहाय स्मृति पुरस्कार (१९९२)

## सन्दर्भ


## बाहरी कड़ियाँ
* हिन्दी बुक सेंटर पर वीरेन की रचनायें।
श्रेणी:हिन्दी कवि
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रीकांत वर्मा

**श्रीकांत वर्मा** (Shrikant verma) (18 सितम्बर 1931 &ndash; 25 मई 1986) का जन्म बिलासपुर छत्तीसगढ़ में हुआ। वह गीतकार, कथाकार तथा समीक्षक के रूप में जाने जाते हैं। राजनीति से भी जुडे थे तथा राज्यसभा के सदस्य रहे। १९५७ में प्रकाशित 'भटका मेघ', १९६७ में प्रकाशित 'मायादर्पण' और 'दिनारम्भ', १९७३ में प्रकाशित 'जलसाघर' और १९८४ में प्रकाशित 'मगध' इनकी काव्य-कृतियाँ हैं। 'मगध' काव्य संग्रह के लिए 'साहित्य अकादमी पुरस्कार' से सम्मानित हुये। 'झाड़ी' तथा 'संवाद' इनके कहानी-संग्रह है। 'अपोलो का रथ' यात्रा वृत्तान्त है। 'बीसवीं शताब्दी के अंधेरे में' साक्षात्कार ग्रंथ है। 

उनकी प्रारंभिक शिक्षा बिलासपुर(bilaspur) तथा रायपुर(raipur) में हुई। नागपुर विश्वविद्यालय से १९५६ में उन्होंने हिन्दी साहित्य में स्नातकोत्तर उपाधि प्राप्त की। इसके बाद वह दिल्ली चले गये और वहाँ विभिन्न पत्र-पत्रिकाओं में लगभग एक दशक तक पत्रकार के रूप में कार्य किया। १९६६ से १९७७ तक दिनमान के विशेष संवाददाता रहे। १९७६ में काँग्रेस के टिकट पर चुनाव जीतकर राज्य सभा के सदस्य बने। सत्तर के दशक के उत्तरार्ध से अस्सी के दशक के पूर्वार्ध तक पार्टी के प्रवक्ता के रूप में कार्य करते रहे। १९८० में इंदिरा गांधी के राष्ट्रीय चुनाव अभियान के प्रमुख प्रबंधक रहे और १९८४ में राजीव गांधी के परामर्शदाता तथा राजनीतिक विश्लेषक के रूप में कार्य करते रहे। कांग्रेस को अपना "गरीबी हटाओ" का अमर नारा दिया। वह पचास के दशक में उभरने वाले नई कविता आंदोलन के प्रमुख कवियों में से थे।

१९७०-७१ और १९७८ में आयोवा विश्वविद्यालय द्वारा आयोजित 'अन्तरराष्ट्रीय लेखन कार्यक्रम' में 'विजिटिंग पोएट' के रूप में आमंत्रित।

## प्रमुख रचनाएं
;काव्य:
भटका मेघ, माया दर्पण, दिनारम्भ, जलसाघर, मगध, गरुड़ किसने देखा है।

;कहानी संग्रह
झाड़ी, संवाद, घर, ठंड, अरथी

;उपन्यास:
दूसरी बार, अश्वत्थ, ब्यूक

;आलोचना:
जिरह

;यात्रा वृत्तान्त:
अपोलो का रथ

;साक्षात्कार:
बीसवीं शताब्दी के अंधेरे मे

;कविता संकलन का कार्य:
मुक्तिबोध के काव्य संग्रह 'चाँद का मुँह टेढ़ा है' की कविताओं का संकलन 

श्रीकांत वर्मा को 1973 में मध्यप्रदेश सरकार का 'तुलसी सम्मान'; 1984 में 'आचार्य नन्ददुलारे वाजपेयी पुरस्कार'; 1981 में 'शिखर सम्मान'; 1984 में कविता और राष्ट्रीय एकता के लिए केरल सरकार का 'कुमारन् आशान' राष्ट्रीय पुरस्कार; 1987 में 'मगध' नामक कविता संग्रह के लिये मरणोपरांत साहित्य अकादमी पुरस्कार प्रदान किए गए। 

## सन्दर्भ


श्रेणी:हिन्दी कवि
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:हिन्दी विकि डीवीडी परियोजनाsari jankari
भारतभूषण अग्रवाल

**भारतभूषण अग्रवाल** छायावादोत्तर हिंदी कविता के एक सशक्त हस्ताक्षर हैं। वे अज्ञेय द्वारा संपादित तारसप्तक के महत्वपूर्ण कवि हैं।

## जीवन परिचय

कवि, लेखक और समालोचक भारतभूषण अग्रवाल का जन्म 3 अगस्त 1919 (तुलसी-जयंती) को मथुरा (उ.प्र.) के सतघड़ा मोहल्ले में हुआ। उनका निधन 23 जून 1975 (सूर-जयंती) को हुआ। इन्होंने आगरा तथा दिल्ली में उच्च-शिक्षा प्राप्त की फिर आकाशवाणी में तथा अनेक साहित्यिक संस्थाओं में सेवा की। पैतृक व्यवसाय से दूर, उन्होंने साहित्य रचना को ही अपना कर्म माना। पहला काव्य-संग्रह 'छवि के बंधन' (1941) प्रकाशित होने के बाद, वे मारवाड़ी समाज के मुखपत्र 'समाज सेवक' के संपादक होकर कलकत्ता गए। यहीं उनका परिचय बांग्ला साहित्य और संस्कृति से हुआ। भारतभूषणजी 'तारसप्तक' (1943) में महत्वपूर्ण कवि के रूप में सम्मिलित हुए और अपनी कविताओं तथा वक्तव्यों के लिए चर्चित हुए। अपनी अन्य कृतियों 'जागते रहो' (1942), 'मुक्तिमार्ग' (1947) के लेखन के दौरान वे इलाहाबाद से प्रकाशित पत्रिका 'प्रतीक' से भी जुड़े और 1948 में आकाशवाणी में कार्यक्रम अधिकारी बने। 1959 में उनका एक संग्रह 'ओ अप्रस्तुत मन' प्रकाशित हुआ, जो उनकी रचनात्मक परिपक्वता और वैचारिक प्रौढ़ता का निदर्शन था।

## प्रमुख कृतियाँ
छवि के बंधन, जागते रहो, ओ अप्रस्तुत मन, अनुपस्थित लोग, मुक्तिमार्ग, एक उठा हुआ हाथ, उतना वह सूरज है 
उतना वह सूरज है कविता-संग्रह पर साहित्य अकादमी पुरस्कार, एक उठा हुआ हाथ, उतना वह सूरज है, अहिंसा, चलते-चलते, परिणति, 
प्रश्नचिह्न, फूटा प्रभात, भारतत्व, मिलन, विदा बेला, विदेह, समाधि लेख.

## साहित्य अकादेमी के उपसचिव
डॉ॰ भारतभूषण अग्रवाल 1960 में साहित्य अकादमी के उपसचिव बने और अकादेमी के प्रकाशनों तथा कार्यक्रमों को राष्ट्रीय स्तर पर प्रतिष्ठित करने में अपना योगदान दिया। 1975 में वे उशतर अध्ययन संस्थान, शिमला के विजिटिंग फ़ेलो बने और मृत्युपर्यंत 'भारतीय साहित्य में देश-विभाजन' विषय पर शोध करते रहे।
अपनी व्यंग्यमुखर प्रखरता के नाते उनकी रचनाएं जहां अपने समकालीनों से सर्वथा अलग प्रतीत होती हैं, वहां आज भी उतनी ही महत्वपूर्ण और प्रासंगिक बनी हुई हैं। विभिन्न विधाओं में समान रूप से लेखन में सिद्धहस्त डॉ॰ अग्रवाल की रचनाओं में विशेष रूप से उल्लेखनीय हैं- बहुत बाक़ी है, अनुपस्थित लोग, कागज़के फूल, प्रसंगवश और कवि की दृष्टि। उनकी रचनावली चार खंडों में प्रकाशित हो चुकी है।

श्रेणी:हिन्दी कवि
श्रेणी:तारसप्तक
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:जीवित लोग
श्रेणी:1919 में जन्मे लोग
अमृत राय

**अमृतराय** आधुनिक कहानीकार थे। इनका जन्म उत्तर प्रदेश के वाराणसी में हुआ था। अमृतराय प्रसिद्ध लेखक प्रेमचन्द के सुपुत्र हँ। ये प्रगतिशील साहित्यकारों में महत्त्वपूर्ण स्थान रखते हैं। कहानी तथा ललित निबन्ध के लेखन में भारत विख्यात इस लेखक को कलम का सिपाही नामक पुस्तक पर साहित्य अकादमी का पुरस्कार मिल चुका है। इनका उपन्यास बीज तथा कहानी-संग्रह तिरंगा कफन बहु-चर्चित है अमृतराय ने सहज कहानी आन्दोलन चलाया।

## सन्दर्भ

श्रेणी:हिन्दी गद्यकार
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:1921 में जन्मे लोग
राजेश जोशी

thumb|right|250px|राजेश जोशी, जुलाई २०१७**राजेश जोशी** (जन्म १९४६) साहित्य अकादमी द्वारा पुरस्कृत हिन्दी साहित्यकार हैं। 

## परिचय
उनका जन्म मध्य प्रदेश के नरसिंहगढ़ जिले में हुआ। उन्होंने शिक्षा पूरी करने के बाद पत्रकारिता शुरू की और कुछ सालों तक अध्यापन किया। राजेश जोशी ने कविताओं के अलावा कहानियाँ, नाटक, लेख और टिप्पणियाँ भी लिखीं। उन्होंने कुछ नाट्य रूपांतर तथा कुछ लघु फिल्मों के लिए पटकथा लेखन का कार्य भी किया। उनके द्वारा भतृहरि की कविताओं की अनुरचना भूमिका "कल्पतरू यह भी" एवं मायकोवस्की की कविता का अनुवाद "पतलून पहिना बादल" नाम से किए गए है। कई भारतीय भाषाओं के साथ-साथ अँग्रेजी, रूसी और जर्मन में भी उनकी कविताओं के अनुवाद प्रकाशित हुए हैं। 

## रचना
राजेश जोशी की कविताएँ गहरे सामाजिक अभिप्राय वाली होती हैं। वे जीवन के संकट में भी गहरी आस्था को उभारती हैं। उनकी कविताओं में स्थानीय बोली-बानी, मिजाज़ और मौसम सभी कुछ व्याप्त है। उनके काव्यलोक में आत्मीयता और लयात्मकता है तथा मनुष्यता को बचाए रखने का एक निरंतर संघर्ष भी। दुनिया के नष्ट होने का खतरा राजेश जोशी को जितना प्रबल दिखाई देता है, उतना ही वे जीवन की संभावनाओं की खोज के लिए बेचैन दिखाई देते हैं।

#### कविता-संग्रह
#'एक दिन बोलेंगे पेड़', 
#'मिट्टी का चेहरा', 
#'नेपथ्य में हँसी', 
#'दो पंक्तियों के बीच'

#### कहानी संग्रह
#सोमवार और अन्य कहानियाँ, 
#कपिल का पेड़, 

#### नाटक
#'जादू जंगल', 
#'अच्छे आदमी', 
#'टंकारा का गाना'। 

उनकी आलोचनात्मक टिप्पणियों की पुस्तक- 'एक कवि की नोटबुक' प्रकाशित हुई है। 

## पुरस्कार
उन्हें शमशेर सम्मान, पहल सम्मान, मध्य प्रदेश सरकार का शिखर सम्मान और माखनलाल चतुर्वेदी पुरस्कार के साथ केन्द्र साहित्य अकादमी के प्रतिष्ठित सम्मान से सम्मानित किया गया है। 

## सन्दर्भ


श्रेणी:हिन्दी कवि
श्रेणी:हिन्दी साहित्यकार
श्रेणी:हिन्दी विकि डीवीडी परियोजना
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
लीलाधर जगूड़ी

**लीलाधर जगूड़ी** साहित्य अकादमी द्वारा पुरस्कृत हिन्दी कवि है जिनके कृति *[[अनुभव के आकाश में चांद]]* को १९९७ मे पुरस्कार प्राप्त हुआ। 
 जितने लोग उतने प्रेम (काव्य संग्रह -2013)- के लिए के० के० बिरला फाउण्डेशन द्वारा 2018 का व्यास सम्मान (28 वाँ) मिला | उनका जन्म 1 जुलाई 1940 को धंगड़, टिहरी-गढ़वाल जिला, उत्तराखंड में हुआ था। उन्होंने अपने साहित्यिक जीवन में कई कविता, गद्य व नाटक लिखे हैं, जिनमें प्रमुख उनकी कविता संग्रह अनुभव के आकाश में चांद है।

## प्रमुख कृतियाँ
***कविता संग्रह**: शंखमुखी शिखरों पर, नाटक जारी है, इस यात्रा में, रात अब भी मौजूद है, बची हुई पृथ्वी, घबराए हुए शब्द, भय भी शक्ति देता है, अनुभव के आकाश में चाँद, महाकाव्य के बिना, ईश्वर की अध्यक्षता में, खबर का मुँह विज्ञापन से ढँका है
***नाटक**: पाँच बेटे
***गद्य**: मेरे साक्षात्कार

## सम्मान
लीलाधर जगूड़ी को हिंदी साहित्य हेतु विभिन्न पुरस्कारों व सम्मानों से नवाजा गया है, जिनमें प्रमुख हैं:
* साहित्य अकादमी पुरस्कार (1997) (अनुभव के आकाश में चांद काव्य)
* पद्मश्री सम्मान
* रघुवीर सहाय सम्मान
* भारतीय भाषा परिषद् शतदल सम्मान
* नमित पुरस्कार
* आकाशवाणी पुरस्कार
* व्यास सम्मान (2018 जितने लोग उतने प्रेम)

## सन्दर्भ

## बाहरी कड़ियाँ
*लीलाधर जगूड़ी का व्यक्तित्व-हिंदी समय

श्रेणी:हिन्दी कवि
श्रेणी:साहित्य अकादमी द्वारा पुरस्कृत हिन्दी भाषा के साहित्यकार